text: Nou etiquetatge del combustible – Ballus
  El passat 12 d'octubre, va entrar en vigor una normativa nova que afectava l'etiquetatge dels combustibles a les estacions de servei, la norma BS EN 16942. I en què consisteix aquesta nova normativa? Doncs es tracta d'una aposta de la Unió Europea per tal d'unificar la nomenclatura dels diferents tipus de combustibles, ja siguin líquids o gasosos, que s'utilitzen als països de la UE i, de pas, intentar anar substituint l'ús de combustibles fòssils per altres d'alternatius, menys contaminants.
  Per una banda, els combustibles "dièsel", estaran representats amb un símbol quadrat i a dintre d'aquest, hi trobarem aquestes combinacions: B7, B10 i XTL. Per als combustibles de gasoil, la lletra "B" significa Biodièsel, i el número que l'acompanya, n'indica el percentatge màxim que hi podem trobar per a aquest combustible. La combinació "XTL" és per indicar que es tracta d'un combustible dièsel parafinat, similar al dièsel d'origen fòssil.
  Pel que fa als tipus de gasolina, s'identifiquen amb un cercle i a dintre hi podem trobar les combinacions: E5, E10 i E85. La lletra "E" es refereix a l'Etanol i la xifra, es refereix al percentatge màxim d'etanol que hi podem trobar.
  Finalment, pel que fa als gasos, es representen amb un rombe i a l'interior hi trobarem: H2 per a l'Hidrogen, CNG per al Gas Natural Comprimit, LPG per al Gas Liquat del Petroli i LNG per al Gas Natural Liquat.
  No, aquest legislació afecta els vehicles matriculats a partir d'aquesta data, 12 d'octubre de 2018, i hauran d'identificar quin tipus de combustible li correspon, amb una etiqueta amb la mateixa imatge que la del dispensador corresponent, per tal de facilitar al màxim al conductor, el reconeixement del combustible compatible amb el seu vehicle. Les etiquetes hauran d'estar col·locades a prop del tap d'emplenar el dipòsit o a la tapa del dipòsit en els nous vehicles. Alhora, les indicacions corresponents hauran d'estar presents al manual del propietari del vehicle.